Palaeophragmodictya

Palaeophragmodictya Ediacararra garaian bizi izan zen belakien genero bat da. Duela 635 eta 542 milioi urte artean bizi izan zen.

 Aurkikuntza 
Bi espezie aurkitu dira, lehenengoa 1996 urtean Australiako Ediacara aztarnategian. Palaeophragmodictya reticulata izena eman zioten (Gehling & Rigby). 2007 urtean bigarren espezie bat aurkitu zuten Errusian, Itsaso Zuriaren ertzean, Palaeophragmodictya spinosa (Serezhnikova).

 Deskribapena 
Kupula itxurako animalia bat zen, 7-68 mm-ko diametroa zuena. Saku itxurako egitura erradialez osaturik zegoen eta ale batzuetan kupularen erditik zurtoin bat ateratzen da. Poltsaren ertzetik izpi itxurako harizpiak ateratzen dira. Fosil batzuetan agertzen diren egiturek espikula itxura dute.

 Bizimodua 
10 zentimetrotako altuera hartu zezakeenez uretan suspentsioan zeuden partikuletaz elikatzen zen.

 Taxonomia 
Hasieratik belakien taldean sartu izan da, Hexactinellida klasean, Kanbriarraurreko deskribaturiko lehen belakia izanik. Hala ere animalia zelomatuen ezaugarriak ikusi izan zaizkio, simetria bilaterala adibidez, eta horregatik zelentereoa izan daitekeela proposatu izan da.

 Erreferentziak 

 Kanpo estekak 
 www.ediacaran.org

Kategoria:Ediacararreko biota
Kategoria:Poriferoak